جمهور باشقانی رجب طیب اردوغان، دموکراسی ایله تهلوکه‌سیزلیک آراسین‌داکی تارازلیغی تورکیه کیمی یاخشی قورویان باشقا بیر اؤلکه یوخ‌دور" دئدی.
جمهورباشقانی رجب طیب اردوغان بئشتپه میللت، مدنیت و کنگره مرکزینده کئچیریلن عالی محکمه‌نین 150-جی ایلدؤنومو سیمپوزیوموندا ایشتیراک ائتدی.
اردوغان سیمپوزیومدا چیخیش ائده‌رک، هر ساحه‌ده اولدوغو کیمی، حقوق ساحه‌سینده ده اصلاحات‌لارین حیاتا کئچیریلدیگینی، میللی محکمه شبکه‌سی اینفورماسیون سیستمی (UYAP) ایله محکمه اورگان‌لاری آراسیندا آنلاین رابطه اولدوغونو، ایش پروسئسینی سرعتلن‌دیرن، تهلوکه‌سیز موحیط یارا‌دان عملیات‌لارین راحت شکیلده تعقیب ائدیلدیگینی وورغولادی.
جمهور باشقانی اردوغان بوتون شهرلرده معاصر عدلیه تیبب مرکزلری‌نین آچیلدیغینی دا خاطیرلاتدی.
اردوغان تورکیه‌نین بو اصلاحات‌لارین ترور تشکیلات‌لاری ایله یوغون موباریزه شرایطینده آپاریلدیغینی قئید ائده‌رک: "دموکراسی ایله تهلوکه‌سیزلیک آراسین‌داکی تارازلیغی تورکیه کیمی یاخشی قورویان باشقا بیر اؤلکه یوخ‌دور" دئدی.
جمهور باشقانی رجب طیب اردوغان تورکیه سلاح‌لی قوه‌لری‌نین سوریه-نین عفرین بؤلگه‌سینده ترور تشکیلاتی پ.کا.کا/کا.ج.کا/پ.ی.د-ی..پگ و داعش عضو‌لرینی ضررسیزلش‌دیرمک، دوست و قارداش بؤلگه خالقینی تضییق و ظلم‌دن خلاص ائتمک اوچون ژانویه نین 20-ده باشلادیغی "زیتون دالی" عملیاتین‌دان دا بحث ائتدی.
اردوغان عملیات چرچیوه‌سینده ضررسیزلش‌دیریلن تروریست سایی‌نین 2 مین 878 اولدوغونو بیلدیردی.
